Auditor's report — BANPU, period 2023 (audited, opinion: unqualified)
Auditor firm: PwC
Signing partner: อมรรัตน์  เพิ่มพูนวัฒนาสุข

บริษัท บ้านปู จำกัด (มหาชน)

งบการเงินรวมและงบการเงินเฉพาะกิจการ

วันที่ 31 ธันวาคม พ.ศ. 2566

รายงานของผู้สอบบัญชีรับอนุญาต

เสนอผู้ถือหุ้นของบริษัท บ้านปู จำกัด (มหาชน)

ความเห็น

ข้าพเจ้าเห็นว่า งบการเงินรวมและงบการเงินเฉพาะกิจการแสดงฐานะการเงินรวมของบริษัท บ้านปู จำกัด (มหาชน) (บริษัท) และบริษัทย่อย (กลุ่มกิจการ) และฐานะการเงินเฉพาะกิจการของบริษัท ณ วันที่ 31 ธันวาคม พ.ศ. 2566 และผลการดำเนินงานรวมและ
ผลการดำเนินงานเฉพาะกิจการ รวมถึงกระแสเงินสดรวมและกระแสเงินสดเฉพาะกิจการสำหรับปีสิ้นสุดวันเดียวกัน โดยถูกต้อง
ตามที่ควรในสาระสำคัญตามมาตรฐานการรายงานทางการเงิน

งบการเงินที่ตรวจสอบ

งบการเงินรวมและงบการเงินเฉพาะกิจการประกอบด้วย

งบแสดงฐานะการเงินรวมและงบแสดงฐานะการเงินเฉพาะกิจการ ณ วันที่ 31 ธันวาคม พ.ศ. 2566

งบกำไรขาดทุนเบ็ดเสร็จรวมและงบกำไรขาดทุนเบ็ดเสร็จเฉพาะกิจการสำหรับปีสิ้นสุดวันเดียวกัน

งบแสดงการเปลี่ยนแปลงส่วนของเจ้าของรวมและงบแสดงการเปลี่ยนแปลงส่วนของเจ้าของเฉพาะกิจการสำหรับปีสิ้นสุดวันเดียวกัน

งบกระแสเงินสดรวมและงบกระแสเงินสดเฉพาะกิจการสำหรับปีสิ้นสุดวันเดียวกัน และ

หมายเหตุประกอบงบการเงินรวมและงบการเงินเฉพาะกิจการซึ่งประกอบด้วยนโยบายการบัญชีที่สำคัญและหมายเหตุเรื่องอื่น ๆ

เกณฑ์ในการแสดงความเห็น

ข้าพเจ้าได้ปฏิบัติงานตรวจสอบตามมาตรฐานการสอบบัญชี ความรับผิดชอบของข้าพเจ้าได้กล่าวไว้ในส่วนของความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการในรายงานของข้าพเจ้า ข้าพเจ้ามีความเป็นอิสระจากกลุ่มกิจการและบริษัทตามประมวลจรรยาบรรณของผู้ประกอบวิชาชีพบัญชี รวมถึงมาตรฐานเรื่องความเป็นอิสระที่กำหนดโดยสภาวิชาชีพบัญชี
ในส่วนที่เกี่ยวข้องกับการตรวจสอบงบการเงินรวมและงบการเงินเฉพาะกิจการ และข้าพเจ้าได้ปฏิบัติตามความรับผิดชอบ
ด้านจรรยาบรรณอื่น ๆ ตามประมวลจรรยาบรรณดังกล่าว ข้าพเจ้าเชื่อว่าหลักฐานการสอบบัญชีที่ข้าพเจ้าได้รับเพียงพอและเหมาะสมเพื่อใช้เป็นเกณฑ์ในการแสดงความเห็นของข้าพเจ้า

เรื่องสำคัญในการตรวจสอบ

เรื่องสำคัญในการตรวจสอบคือเรื่องต่าง ๆ ที่มีนัยสำคัญที่สุดตามดุลยพินิจเยี่ยงผู้ประกอบวิชาชีพของข้าพเจ้าในการตรวจสอบ
งบการเงินรวมและงบการเงินเฉพาะกิจการสำหรับงวดปัจจุบัน ข้าพเจ้าได้นำเรื่องเหล่านี้มาพิจารณาในบริบทของการตรวจสอบ
งบการเงินรวมและงบการเงินเฉพาะกิจการโดยรวมและในการแสดงความเห็นของข้าพเจ้า ทั้งนี้ ข้าพเจ้าไม่ได้แสดงความเห็น
แยกต่างหากสำหรับเรื่องเหล่านี้

ข้อมูลอื่น

กรรมการเป็นผู้รับผิดชอบต่อข้อมูลอื่น ข้อมูลอื่นประกอบด้วย ข้อมูลซึ่งรวมอยู่ในรายงานประจำปี แต่ไม่รวมถึงงบการเงินรวมและ
งบการเงินเฉพาะกิจการ และรายงานของผู้สอบบัญชีที่อยู่ในรายงานนั้น ข้าพเจ้าคาดว่าข้าพเจ้าจะได้รับรายงานประจำปีภายหลังวันที่ในรายงานของผู้สอบบัญชีนี้

ความเห็นของข้าพเจ้าต่องบการเงินรวมและงบการเงินเฉพาะกิจการไม่ครอบคลุมถึงข้อมูลอื่น และข้าพเจ้าไม่ได้ให้ความเชื่อมั่น
ต่อข้อมูลอื่น

ความรับผิดชอบของข้าพเจ้าที่เกี่ยวเนื่องกับการตรวจสอบงบการเงินรวมและงบการเงินเฉพาะกิจการคือ การอ่านและพิจารณาว่าข้อมูลอื่นมีความขัดแย้งที่มีสาระสำคัญกับงบการเงินรวมและงบการเงินเฉพาะกิจการ หรือกับความรู้ที่ได้รับจากการตรวจสอบของข้าพเจ้า หรือปรากฏว่าข้อมูลอื่นมีการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่

เมื่อข้าพเจ้าได้อ่านรายงานประจำปี หากข้าพเจ้าสรุปได้ว่ามีการแสดงข้อมูลที่ขัดต่อข้อเท็จจริงอันเป็นสาระสำคัญ ข้าพเจ้าต้องสื่อสารเรื่องดังกล่าวกับคณะกรรมการตรวจสอบ

ความรับผิดชอบของกรรมการต่องบการเงินรวมและงบการเงินเฉพาะกิจการ

กรรมการมีหน้าที่รับผิดชอบในการจัดทำและนำเสนองบการเงินรวมและงบการเงินเฉพาะกิจการเหล่านี้ โดยถูกต้องตามที่ควร
ตามมาตรฐานการรายงานทางการเงิน และรับผิดชอบเกี่ยวกับการควบคุมภายในที่กรรมการพิจารณาว่าจำเป็น เพื่อให้สามารถจัดทำงบการเงินรวมและงบการเงินเฉพาะกิจการที่ปราศจากการแสดงข้อมูลที่ขัดต่อข้อเท็จจริงอันเป็นสาระสำคัญไม่ว่าจะเกิดจากการทุจริตหรือข้อผิดพลาด

ในการจัดทำงบการเงินรวมและงบการเงินเฉพาะกิจการ กรรมการรับผิดชอบในการประเมินความสามารถของกลุ่มกิจการและบริษัทในการดำเนินงานต่อเนื่อง เปิดเผยเรื่องที่เกี่ยวกับการดำเนินงานต่อเนื่อง (ตามความเหมาะสม) และการใช้เกณฑ์การบัญชีสำหรับ
การดำเนินงานต่อเนื่อง เว้นแต่กรรมการมีความตั้งใจที่จะเลิกกลุ่มกิจการและบริษัท หรือหยุดดำเนินงาน หรือไม่สามารถดำเนินงานต่อเนื่องต่อไปได้

คณะกรรมการตรวจสอบมีหน้าที่ช่วยกรรมการในการกำกับดูแลกระบวนการในการจัดทำรายงานทางการเงินของกลุ่มกิจการและบริษัท

ความรับผิดชอบของผู้สอบบัญชีต่อการตรวจสอบงบการเงินรวมและงบการเงินเฉพาะกิจการ

การตรวจสอบของข้าพเจ้ามีวัตถุประสงค์เพื่อให้ได้ความเชื่อมั่นอย่างสมเหตุสมผลว่างบการเงินรวมและงบการเงินเฉพาะกิจการโดยรวมปราศจากการแสดงข้อมูลที่ขัดต่อข้อเท็จจริงอันเป็นสาระสำคัญหรือไม่ ไม่ว่าจะเกิดจากการทุจริตหรือข้อผิดพลาด และเสนอรายงานของผู้สอบบัญชีซึ่งรวมความเห็นของข้าพเจ้าอยู่ด้วย ความเชื่อมั่นอย่างสมเหตุสมผลคือความเชื่อมั่นในระดับสูง แต่ไม่ได้
เป็นการรับประกันว่าการปฏิบัติงานตรวจสอบตามมาตรฐานการสอบบัญชีจะสามารถตรวจพบข้อมูลที่ขัดต่อข้อเท็จจริงอันเป็นสาระสำคัญที่มีอยู่ได้เสมอไป ข้อมูลที่ขัดต่อข้อเท็จจริงอาจเกิดจากการทุจริตหรือข้อผิดพลาด และถือว่ามีสาระสำคัญเมื่อคาดการณ์อย่างสมเหตุสมผลได้ว่ารายการที่ขัดต่อข้อเท็จจริงแต่ละรายการ หรือทุกรายการรวมกันจะมีผลต่อการตัดสินใจทางเศรษฐกิจของผู้ใช้งบการเงินรวมและงบการเงินเฉพาะกิจการเหล่านี้

ในการตรวจสอบของข้าพเจ้าตามมาตรฐานการสอบบัญชี ข้าพเจ้าได้ใช้ดุลยพินิจเยี่ยงผู้ประกอบวิชาชีพและการสังเกต และสงสัยเยี่ยงผู้ประกอบวิชาชีพตลอดการตรวจสอบ การปฏิบัติงานของข้าพเจ้ารวมถึง

ระบุและประเมินความเสี่ยงจากการแสดงข้อมูลที่ขัดต่อข้อเท็จจริงอันเป็นสาระสำคัญในงบการเงินรวมและงบการเงินเฉพาะกิจการ ไม่ว่าจะเกิดจากการทุจริตหรือข้อผิดพลาด ออกแบบและปฏิบัติงานตามวิธีการตรวจสอบเพื่อตอบสนองต่อความเสี่ยงเหล่านั้น และได้หลักฐานการสอบบัญชีที่เพียงพอและเหมาะสมเพื่อเป็นเกณฑ์ในการแสดงความเห็นของข้าพเจ้า ความเสี่ยง
ที่ไม่พบข้อมูลที่ขัดต่อข้อเท็จจริงอันเป็นสาระสำคัญซึ่งเป็นผลมาจากการทุจริตจะสูงกว่าความเสี่ยงที่เกิดจากข้อผิดพลาด เนื่องจากการทุจริตอาจเกี่ยวกับการสมรู้ร่วมคิด การปลอมแปลงเอกสารหลักฐาน การตั้งใจละเว้นการแสดงข้อมูล การแสดงข้อมูลที่ไม่ตรงตามข้อเท็จจริงหรือการแทรกแซงการควบคุมภายใน

ทำความเข้าใจในระบบการควบคุมภายในที่เกี่ยวข้องกับการตรวจสอบ เพื่อออกแบบวิธีการตรวจสอบที่เหมาะสมกับสถานการณ์ แต่ไม่ใช่เพื่อวัตถุประสงค์ในการแสดงความเห็นต่อความมีประสิทธิผลของการควบคุมภายในของกลุ่มกิจการและบริษัท

ประเมินความเหมาะสมของนโยบายการบัญชีที่กรรมการใช้และความสมเหตุสมผลของประมาณการทางบัญชี และการเปิดเผยข้อมูลที่เกี่ยวข้องซึ่งจัดทำขึ้นโดยกรรมการ

สรุปเกี่ยวกับความเหมาะสมของการใช้เกณฑ์การบัญชีสำหรับการดำเนินงานต่อเนื่องของกรรมการจากหลักฐานการสอบบัญชี
ที่ได้รับ และประเมินว่ามีความไม่แน่นอนที่มีสาระสำคัญที่เกี่ยวกับเหตุการณ์หรือสถานการณ์ที่อาจเป็นเหตุให้เกิดข้อสงสัยอย่างมีนัยสำคัญต่อความสามารถของกลุ่มกิจการและบริษัทในการดำเนินงานต่อเนื่องหรือไม่ ถ้าข้าพเจ้าได้ข้อสรุปว่ามีความไม่แน่นอนที่มีสาระสำคัญ ข้าพเจ้าต้องกล่าวไว้ในรายงานของผู้สอบบัญชีของข้าพเจ้าโดยให้ข้อสังเกตถึงการเปิดเผยข้อมูล
ในงบการเงินรวมและงบการเงินเฉพาะกิจการที่เกี่ยวข้อง หรือถ้าการเปิดเผยดังกล่าวไม่เพียงพอ ความเห็นของข้าพเจ้า
จะเปลี่ยนแปลงไป ข้อสรุปของข้าพเจ้าขึ้นอยู่กับหลักฐานการสอบบัญชีที่ได้รับจนถึงวันที่ในรายงานของผู้สอบบัญชีของข้าพเจ้า อย่างไรก็ตาม เหตุการณ์หรือสถานการณ์ในอนาคตอาจเป็นเหตุให้กลุ่มกิจการและบริษัทต้องหยุดการดำเนินงานต่อเนื่อง

ประเมินการนำเสนอ โครงสร้างและเนื้อหาของงบการเงินรวมและงบการเงินเฉพาะกิจการโดยรวม รวมถึงการเปิดเผยข้อมูลว่างบการเงินรวมและงบการเงินเฉพาะกิจการแสดงรายการ และเหตุการณ์ในรูปแบบที่ทำให้มีการนำเสนอข้อมูลโดยถูกต้องตามที่ควรหรือไม่

ได้รับหลักฐานการสอบบัญชีที่เหมาะสมอย่างเพียงพอเกี่ยวกับข้อมูลทางการเงินของกิจการภายในกลุ่มหรือกิจกรรมทางธุรกิจภายในกลุ่มกิจการเพื่อแสดงความเห็นต่องบการเงินรวม ข้าพเจ้ารับผิดชอบต่อการกำหนดแนวทาง การควบคุมดูแลและ
การปฏิบัติงานตรวจสอบกลุ่มกิจการ ข้าพเจ้าเป็นผู้รับผิดชอบแต่เพียงผู้เดียวต่อความเห็นของข้าพเจ้า

ข้าพเจ้าได้สื่อสารกับคณะกรรมการตรวจสอบในเรื่องต่าง ๆ ที่สำคัญซึ่งรวมถึงขอบเขตและช่วงเวลาของการตรวจสอบตามที่ได้วางแผนไว้ ประเด็นที่มีนัยสำคัญที่พบจากการตรวจสอบ และข้อบกพร่องที่มีนัยสำคัญในระบบการควบคุมภายในหากข้าพเจ้าได้พบในระหว่างการตรวจสอบของข้าพเจ้า

ข้าพเจ้าได้ให้คำรับรองแก่คณะกรรมการตรวจสอบว่า ข้าพเจ้าได้ปฏิบัติตามข้อกำหนดจรรยาบรรณที่เกี่ยวข้องกับความเป็นอิสระและได้สื่อสารกับคณะกรรมการตรวจสอบเกี่ยวกับความสัมพันธ์ทั้งหมด ตลอดจนเรื่องอื่นซึ่งข้าพเจ้าเชื่อว่ามีเหตุผลที่บุคคลภายนอก
อาจพิจารณาว่ากระทบต่อความเป็นอิสระของข้าพเจ้าและมาตรการที่ข้าพเจ้าใช้เพื่อป้องกันไม่ให้ข้าพเจ้าขาดความเป็นอิสระ

จากเรื่องที่สื่อสารกับคณะกรรมการตรวจสอบ ข้าพเจ้าได้พิจารณาเรื่องต่าง ๆ ที่มีนัยสำคัญที่สุดในการตรวจสอบงบการเงินรวมและ
งบการเงินเฉพาะกิจการในงวดปัจจุบันและกำหนดเป็นเรื่องสำคัญในการตรวจสอบ ข้าพเจ้าได้อธิบายเรื่องเหล่านี้ในรายงาน
ของผู้สอบบัญชี เว้นแต่กฎหมายหรือข้อบังคับไม่ให้เปิดเผยต่อสาธารณะเกี่ยวกับเรื่องดังกล่าว หรือในสถานการณ์ที่ยากที่จะเกิดขึ้น ข้าพเจ้าพิจารณาว่าไม่ควรสื่อสารเรื่องดังกล่าวในรายงานของข้าพเจ้าเพราะการกระทำดังกล่าวสามารถคาดการณ์ได้อย่างสมเหตุผลว่าจะมีผลกระทบในทางลบมากกว่าผลประโยชน์ต่อส่วนได้เสียสาธารณะจากการสื่อสารดังกล่าว

บริษัท ไพร้ซวอเตอร์เฮาส์คูเปอร์ส เอบีเอเอส จำกัด

อมรรัตน์  เพิ่มพูนวัฒนาสุข

ผู้สอบบัญชีรับอนุญาตเลขที่ 4599

กรุงเทพมหานคร

21 กุมภาพันธ์ พ.ศ. 2567

| เรื่องสำคัญในการตรวจสอบ | วิธีการตรวจสอบ |

|  |  |

| การประเมินการด้อยค่าของค่าความนิยม |  |

|  |  |

| ณ วันที่ 31 ธันวาคม พ.ศ. 2566 กลุ่มกิจการรับรู้ค่าความนิยมสุทธิจากค่าเผื่อการด้อยค่าสะสมจำนวน 484.85 ล้านเหรียญสหรัฐ คิดเป็นร้อยละ 3.73 ของมูลค่ารวมของสินทรัพย์ใน งบการเงินรวม กลุ่มกิจการไม่ได้รับรู้ขาดทุนจากการด้อยค่า ของค่าความนิยมในระหว่างปี พ.ศ. 2566 ตามที่เปิดเผยในหมายเหตุประกอบงบการเงินข้อ 18 เรื่องค่าความนิยม  ผู้บริหารทดสอบการด้อยค่าของค่าความนิยมเป็นประจำทุกปี หรือเมื่อมีเหตุการณ์หรือสถานการณ์ที่บ่งชี้ว่าค่าความนิยมดังกล่าวอาจมีการด้อยค่า การทดสอบการด้อยค่านั้นจัดทำในระดับของหน่วยสินทรัพย์ที่ก่อให้เกิดเงินสด และคำนวณมูลค่าที่คาดว่าจะได้รับคืนด้วยวิธีมูลค่าจากการใช้หรือวิธีมูลค่ายุติธรรมหักต้นทุนในการจำหน่ายแล้วแต่จำนวนใดจะสูงกว่า ซึ่งการคำนวณมูลค่าที่คาดว่าจะได้รับคืนต้องอาศัยดุลยพินิจ ที่สำคัญของผู้บริหารในการประมาณการผลการดำเนินงาน ในอนาคตและประมาณการกระแสเงินสด รวมถึงการใช้อัตราการคิดลดที่เหมาะสมในการคิดลดประมาณการกระแสเงินสด   ทั้งนี้ ค่าความนิยมส่วนใหญ่จำนวน 334.25 ล้านเหรียญสหรัฐเกิดจากการซื้อธุรกิจเหมืองถ่านหินในประเทศออสเตรเลีย ซึ่งคิดเป็นร้อยละ 69 ของมูลค่าสุทธิของค่าความนิยม โดย ข้อสมมติฐานที่สำคัญที่ใช้ในการคำนวณมูลค่าที่คาดว่าจะได้รับคืนของธุรกิจเหมืองถ่านหินในประเทศออสเตรเลีย ประกอบด้วย แนวโน้มของราคาถ่านหินในตลาดโลก ประมาณการปริมาณสำรองถ่านหิน แผนการผลิต ประมาณการอัตราแลกเปลี่ยนเงินตราต่างประเทศ โครงสร้างต้นทุน อัตราเงินเฟ้อ และอัตราคิดลดที่ใช้ในการคิดลดประมาณการกระแสเงินสด  ข้าพเจ้าให้ความสนใจในเรื่องการทดสอบการด้อยค่าของ ค่าความนิยมที่เกิดขึ้นจากการซื้อธุรกิจเหมืองถ่านหินในประเทศออสเตรเลีย เนื่องจากความมีสาระสำคัญของตัวเลข และการกำหนดประมาณการของมูลค่าที่คาดว่าจะได้รับคืนต้องอาศัยข้อสมมติฐานในการคำนวณเป็นจำนวนมาก อีกทั้งการกำหนดข้อสมมติฐานดังกล่าวขึ้นอยู่กับดุลยพินิจที่สำคัญของผู้บริหารในการประเมินความเป็นไปได้ของแผนธุรกิจ ในอนาคต | ผู้สอบบัญชีของกิจการภายในกลุ่มในประเทศออสเตรเลีย เป็นผู้ปฏิบัติงานตรวจสอบสำหรับค่าความนิยมที่เกิดจากการซื้อธุรกิจเหมืองถ่านหินในประเทศออสเตรเลีย ข้าพเจ้าได้วางแผน การตรวจสอบของกลุ่มกิจการโดยรวมและสื่อสารเรื่องดังกล่าวให้แก่ผู้สอบบัญชีของกิจการภายในกลุ่ม นอกจากนี้ ข้าพเจ้าทำความเข้าใจและประเมินผลงานของผู้สอบบัญชีดังกล่าวเพื่อให้ได้รับเอกสารการตรวจสอบที่เพียงพอและเหมาะสมเกี่ยวกับการทดสอบ การด้อยค่าของค่าความนิยมที่เกิดขึ้นจากการซื้อธุรกิจเหมือง ถ่านหินในประเทศออสเตรเลีย ทั้งนี้ ข้าพเจ้าประเมินความเหมาะสมของการระบุหน่วยสินทรัพย์ที่ก่อให้เกิดเงินสดของกลุ่มกิจการ รวมถึงประเมินการควบคุมในกระบวนการทดสอบการด้อยค่าของกลุ่มกิจการ  ผู้สอบบัญชีของกิจการภายในกลุ่มปฏิบัติงานดังต่อไปนี้ เพื่อประเมินการทดสอบการด้อยค่าที่จัดทำโดยผู้บริหาร  ซึ่งข้าพเจ้าได้ประเมินผลงานดังกล่าวแล้ว สอบถามผู้บริหารเพื่อทำความเข้าใจข้อสมมติฐานที่ผู้บริหารใช้ในการทดสอบการด้อยค่าและประเมินขั้นตอนในการทดสอบ การด้อยค่ารวมถึงข้อสมมติฐานที่ใช้ สอบถามผู้บริหารในเชิงทดสอบเกี่ยวกับข้อสมมติฐานที่สำคัญที่ผู้บริหารใช้ในการทดสอบการด้อยค่าของค่าความนิยมโดยเฉพาะข้อมูลที่เกี่ยวกับแนวโน้มของราคาถ่านหินในตลาดโลก ประมาณการปริมาณสำรองถ่านหิน แผนการผลิต ประมาณการอัตราแลกเปลี่ยนเงินตราต่างประเทศ โครงสร้างต้นทุน อัตราเงินเฟ้อ และอัตราคิดลด รวมทั้งเปรียบเทียบข้อสมมติฐานที่สำคัญกับแหล่งข้อมูลภายนอก และแผนธุรกิจและแผนการทำเหมืองที่ได้รับอนุมัติแล้ว ประเมินความสมเหตุสมผลของแผนธุรกิจและแผนการทำเหมืองโดยเปรียบเทียบแผนกับผลลัพธ์ที่เกิดขึ้นจริงของปี พ.ศ. 2566 ทดสอบความสมเหตุสมผลของอัตราคิดลดโดยการพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกัน  ซึ่งสามารถอ้างอิงได้จากข้อมูลที่เปิดเผยโดยทั่วไป เพื่อประเมินว่าอัตราคิดลดที่กลุ่มกิจการใช้อยู่ในเกณฑ์ที่สามารถยอมรับได้ ทดสอบการวิเคราะห์ความอ่อนไหวของข้อสมมติฐานที่สำคัญ ที่ผู้บริหารใช้เพื่อประเมินหาปัจจัยที่มีผลต่อการวิเคราะห์ ความอ่อนไหวและผลกระทบที่เป็นไปได้จากการเปลี่ยนแปลงของข้อสมมติฐาน  จากการปฏิบัติงานดังกล่าว ข้าพเจ้าพบว่าข้อสมมติฐานสำคัญที่ผู้บริหารใช้ในการประเมินมูลค่าที่คาดว่าจะได้รับคืนของค่าความนิยม มีความสมเหตุสมผลและสอดคล้องกับหลักฐานสนับสนุน |

|  |  |

|  |  |

| การเพิ่มสัดส่วนการลงทุนใน Durapower Holding Pte. Ltd |  |

|  |  |

| อ้างอิงหมายเหตุประกอบงบการเงินข้อ 31.1.3 เรื่องการเพิ่มสัดส่วนการลงทุนใน Durapower Holding Pte. Ltd. (DPH)   ในระหว่างปี พ.ศ. 2566 กลุ่มกิจการได้ลงนามในสัญญาลงทุนเพื่อเพิ่มสัดส่วนการลงทุนใน DPH ซึ่งเดิมเป็นบริษัทร่วมของกลุ่มกิจการ ส่งผลให้กลุ่มกิจการมีสัดส่วนการถือหุ้นเพิ่มขึ้นจากร้อยละ 47.68 เป็นร้อยละ 65.10 และมีสิทธิในการออกเสียงส่วนใหญ่ในที่ประชุมคณะกรรมการและที่ประชุม ผู้ถือหุ้นของ DPH ผู้บริหารจึงพิจารณาว่ากลุ่มกิจการ มีอำนาจในการควบคุม DPH และแสดงรายการเงินลงทุน ใน DPH เป็นเงินลงทุนในบริษัทย่อย โดยการเปลี่ยนสถานะเงินลงทุนใน DPH จากเงินลงทุนในบริษัทร่วมเป็นเงินลงทุนในบริษัทย่อยถือว่าเป็นการรวมธุรกิจที่ดำเนินการสำเร็จเป็นขั้นตามข้อกำหนดของมาตรฐานการรายงานทางการเงิน ฉบับที่ 3 เรื่องการรวมธุรกิจ ดังนั้น กลุ่มกิจการต้องวัดมูลค่าของส่วนได้เสียใน DPH ที่กลุ่มกิจการถืออยู่ก่อนที่จะมีอำนาจควบคุมโดยใช้มูลค่ายุติธรรม ณ วันที่มีอำนาจควบคุม และรับรู้ผลต่างที่เกิดขึ้นจากการวัดมูลค่ายุติธรรมไปยังกำไรหรือขาดทุน รวมทั้งต้องวัดมูลค่ายุติธรรมของสินทรัพย์สุทธิที่ระบุได้ ที่ได้มาและปันส่วนต้นทุนการรวมธุรกิจ   กลุ่มกิจการวัดมูลค่ายุติธรรมของส่วนได้เสียที่ถืออยู่ก่อนวันที่มีอำนาจควบคุมโดยมีมูลค่าเท่ากับ 95.35 ล้านเหรียญสหรัฐ  ทำให้เกิดกำไรจากการรวมธุรกิจที่เกิดจากการวัดมูลค่ายุติธรรมของส่วนได้เสียที่ถืออยู่ก่อนวันที่มีอำนาจควบคุมจำนวน  78.63 ล้านเหรียญสหรัฐ ซึ่งรับรู้ในงบกำไรขาดทุนเบ็ดเสร็จรวมสำหรับปีสิ้นสุดวันที่ 31 ธันวาคม พ.ศ. 2566 นอกจากนี้  กลุ่มกิจการได้ใช้ผู้ประเมินอิสระที่เป็นบุคคลภายนอกในการประเมินมูลค่ายุติธรรมของสินทรัพย์สุทธิที่ระบุได้ที่ได้มา  ณ วันที่มีอำนาจควบคุม โดยมีมูลค่าเท่ากับ 117.71 ล้านเหรียญสหรัฐ ซึ่งส่วนใหญ่ประกอบด้วย ความสัมพันธ์กับลูกค้าและสิทธิบัตร คิดเป็นจำนวนรวม 69.39 ล้านเหรียญสหรัฐ โดยการวัดมูลค่ายุติธรรมดังกล่าวเป็นส่วนหนึ่งของการปันส่วนต้นทุนการรวมธุรกิจทำให้เกิดค่าความนิยมตามสัดส่วนการถือหุ้นโดยกลุ่มกิจการร้อยละ 65.10 จำนวน 86.10 ล้านเหรียญสหรัฐ  ข้าพเจ้าให้ความสนใจในเรื่องการวัดมูลค่ายุติธรรมของส่วนได้เสียที่ถืออยู่ก่อนวันที่มีอำนาจควบคุมและมูลค่ายุติธรรมของสินทรัพย์สุทธิที่ระบุได้ที่ได้มา ณ วันที่มีอำนาจควบคุม ได้แก่ ความสัมพันธ์กับลูกค้าและสิทธิบัตร เนื่องจากความมีสาระสำคัญของตัวเลข และการประเมินมูลค่ายุติธรรมอาศัยข้อสมมติฐานและดุลยพินิจที่สำคัญของผู้บริหาร ข้อสมมติฐานที่สำคัญ ได้แก่ สัญญากับลูกค้าที่สำคัญ ประมาณการรายได้ ประมาณการปริมาณการผลิต ค่าใช้จ่ายด้านการดำเนินงานและด้านการลงทุน อัตราการสูญเสียลูกค้า อัตราค่าสิทธิ รวมถึงอัตราคิดลดที่ใช้ในการคิดลดกระแสเงินสด | ข้าพเจ้าปฏิบัติงานดังต่อไปนี้เพื่อให้ได้หลักฐานการตรวจสอบ เกี่ยวกับการวัดมูลค่ายุติธรรมของส่วนได้เสียที่ถืออยู่ก่อนวันที่มีอำนาจควบคุมและการวัดมูลค่ายุติธรรมของสินทรัพย์สุทธิที่ระบุได้ที่ได้มาและการปันส่วนต้นทุนการรวมธุรกิจ ณ วันที่มีอำนาจควบคุม  อ่านสัญญาลงทุนและสอบถามผู้บริหารเพื่อทำความเข้าใจในข้อกำหนด เงื่อนไขต่าง ๆ และรายการที่เกิดขึ้น สอบทานการประเมินของผู้บริหารสำหรับการเปลี่ยนสถานะของเงินลงทุนใน DPH ซึ่งผู้บริหารพิจารณาว่าเงินลงทุนใน DPH เป็นเงินลงทุนในบริษัทย่อยจากการรวมธุรกิจที่ดำเนินการสำเร็จเป็นขั้น ประเมินความเหมาะสมของการวัดมูลค่ายุติธรรมของส่วนได้เสียที่ถืออยู่ก่อนวันที่มีอำนาจควบคุม โดยใช้มูลค่ายุติธรรม  ณ วันที่มีอำนาจควบคุม รวมถึงทดสอบการคำนวณกำไรจาก การรวมธุรกิจที่เกิดจากการวัดมูลค่ายุติธรรมของส่วนได้เสีย ที่ถืออยู่ก่อนวันที่มีอำนาจควบคุม ประเมินความเหมาะสมของการระบุสินทรัพย์สุทธิที่ระบุได้ที่ได้มา ณ วันที่มีอำนาจควบคุม รวมถึงประเมินขั้นตอนการวัดมูลค่ายุติธรรมของสินทรัพย์สุทธิที่ระบุได้ที่ได้มาและการปันส่วน ต้นทุนการรวมธุรกิจ ประเมินความรู้ความสามารถ คุณสมบัติ และประสบการณ์ของผู้ประเมินอิสระซึ่งเป็นผู้เชี่ยวชาญที่กลุ่มกิจการใช้ ทดสอบการคำนวณมูลค่ายุติธรรมของความสัมพันธ์กับลูกค้าและสิทธิบัตร และประเมินความสมเหตุสมผลของข้อสมมติฐานที่สำคัญ ได้แก่ สัญญากับลูกค้าที่สำคัญ ประมาณการรายได้ ประมาณการปริมาณการผลิต ค่าใช้จ่ายด้านการดำเนินงาน และด้านการลงทุน อัตราการสูญเสียลูกค้า อัตราค่าสิทธิ รวมทั้ง การเปรียบเทียบข้อสมมติฐานที่สำคัญกับสัญญาที่เกี่ยวข้องและแหล่งข้อมูลภายนอก ทดสอบความสมเหตุสมผลของอัตราคิดลดโดยการพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกัน  ซึ่งสามารถอ้างอิงได้จากข้อมูลที่เปิดเผยโดยทั่วไป เพื่อประเมินว่าอัตราคิดลดที่กลุ่มกิจการใช้อยู่ในเกณฑ์ที่สามารถยอมรับได้ ประเมินความเหมาะสมและทดสอบการคำนวณมูลค่ายุติธรรมของสิ่งตอบแทนโอนให้และค่าความนิยม  จากผลการปฏิบัติตามวิธีการดังกล่าว ข้าพเจ้าพบว่าการจัดประเภทของเงินลงทุนใน DPH เหมาะสมตามคำนิยามและข้อกำหนดของมาตรฐานการรายงานทางการเงินฉบับที่ 10 เรื่องงบการเงินรวม  อีกทั้งวิธีการและข้อสมมติฐานที่ผู้บริหารใช้ในการประเมินมูลค่ายุติธรรมของส่วนได้เสียที่ถืออยู่ก่อนวันที่มีอำนาจควบคุม กำไรจากการรวมธุรกิจที่เกิดจากการวัดมูลค่ายุติธรรมของส่วนได้เสียที่ถืออยู่ก่อนวันที่มีอำนาจควบคุม มูลค่ายุติธรรมของความสัมพันธ์กับลูกค้าและสิทธิบัตร รวมถึงการคำนวณมูลค่ายุติธรรมของสิ่งตอบแทนโอนให้และค่าความนิยมมีความสมเหตุสมผลและเป็นไปตามวิธีการบัญชีสำหรับการพิจารณาการปันส่วนต้นทุนการรวมธุรกิจ |

|  |  |

|  |  |

| การลงทุนโรงไฟฟ้า Temple ll ในประเทศสหรัฐอเมริกา |  |

|  |  |

| อ้างอิงหมายเหตุประกอบงบการเงินข้อ 31.2.1 เรื่องการลงทุนโรงไฟฟ้า Temple ll ในประเทศสหรัฐอเมริกา  ในระหว่างปี พ.ศ. 2566 กลุ่มกิจการได้เข้าซื้อหุ้นทั้งหมดของ Temple Generation II, LLC (Temple II) ซึ่งดำเนินธุรกิจโรงไฟฟ้าก๊าซธรรมชาติ ในประเทศสหรัฐอเมริกา โดยมีมูลค่าการลงทุนจำนวน 465.15 ล้านเหรียญสหรัฐ ผู้บริหารประเมินว่าการซื้อหุ้นทั้งหมดของ Temple II ถือเป็นการได้มาซึ่งธุรกิจตาม คำนิยามที่ระบุไว้ในมาตรฐานการรายงานทางการเงินฉบับที่ 3 เรื่องการรวมธุรกิจ   ทั้งนี้ ผู้บริหารเลือกปฏิบัติตามทางเลือกการทดสอบการกระจุกตัว (the concentration test) ของมูลค่ายุติธรรมของสินทรัพย์รวมที่ได้มา ซึ่งเป็นไปตามข้อกำหนดของมาตรฐานการรายงานทางการเงินฉบับที่ 3 เพื่อประเมินว่ารายการดังกล่าวเข้าข่ายเป็นการได้มาซึ่งสินทรัพย์หรือไม่ ดังนั้น ผู้บริหารจึงได้แยกแยะสินทรัพย์แต่ละประเภทแล้วจัดกลุ่มสินทรัพย์ที่มีลักษณะคล้ายคลึงกัน เพื่อให้ผู้ประเมินอิสระที่เป็นบุคคลภายนอกประเมินมูลค่ายุติธรรมของกลุ่มสินทรัพย์ที่ได้มา ณ วันที่ กลุ่มกิจการมีอำนาจควบคุมใน Temple II เพื่อใช้ทำการทดสอบการกระจุกตัวของมูลค่ายุติธรรมของสินทรัพย์รวมที่ได้มา  ทั้งนี้ ผู้บริหารพบว่ามูลค่ายุติธรรมของสินทรัพย์รวมที่ได้มาเกือบทั้งหมดกระจุกตัวอยู่ที่ที่ดิน อาคารและอุปกรณ์ของ Temple II ซึ่งถือว่าเป็นการได้มาซึ่งสินทรัพย์ในทางบัญชี ตามมาตรฐานการรายงานทางการเงินฉบับที่ 3  ในการประเมินมูลค่ายุติธรรมของสินทรัพย์รวมที่ได้มาต้องอาศัยข้อสมมติฐานและดุลยพินิจที่สำคัญของผู้บริหารใน การเลือกใช้วิธีในการประเมินมูลค่ายุติธรรม การประมาณการผลการดำเนินงานและการประมาณการกระแสเงินสดในอนาคตของ Temple II รวมถึงการใช้อัตราการคิดลดที่เหมาะสมใน การคิดลดประมาณการกระแสเงินสด ข้อสมมติฐานที่สำคัญ ได้แก่ ประมาณการราคาขายไฟฟ้าต่อหน่วย กำลังการผลิตของโรงไฟฟ้า และอัตราคิดลดที่ใช้ในการคิดลดประมาณการกระแสเงินสดคิดลด  ข้าพเจ้าให้ความสนใจในเรื่องการประเมินมูลค่ายุติธรรมของสินทรัพย์รวมที่เกิดขึ้นจากการได้มาซึ่งสินทรัพย์ของ Temple II ที่ใช้ในการทดสอบการกระจุกตัวของมูลค่ายุติธรรมของสินทรัพย์รวม เนื่องจากความมีสาระสำคัญของรายการ และ การประเมินมูลค่ายุติธรรมอาศัยข้อสมมติฐานและดุลยพินิจที่สำคัญของผู้บริหาร ซึ่งการเปลี่ยนแปลงของข้อสมมติฐานจะมีผลกระทบอย่างมีนัยสำคัญต่อผลของการทดสอบการกระจุกตัวของมูลค่ายุติธรรมของสินทรัพย์รวมที่ได้มา รวมถึงการแสดงรายการและมูลค่าในงบการเงินรวม | ผู้สอบบัญชีของกิจการภายในกลุ่มในประเทศสหรัฐอเมริกาเป็นผู้ปฏิบัติงานตรวจสอบเรื่องนี้ ข้าพเจ้าได้วางแผนการตรวจสอบของกลุ่มกิจการโดยรวมและสื่อสารเรื่องดังกล่าวให้แก่ผู้สอบบัญชีภายในกลุ่ม นอกจากนี้ ข้าพเจ้าทำความเข้าใจและประเมินผลงานของผู้สอบบัญชีดังกล่าวเพื่อให้ได้รับหลักฐานการตรวจสอบที่เพียงพอและเหมาะสม  ผู้สอบบัญชีของกิจการภายในกลุ่มปฏิบัติงานดังต่อไปนี้เพื่อให้ได้หลักฐานที่เพียงพอเกี่ยวกับวิธีการทางบัญชีที่ผู้บริหารใช้และการวัดมูลค่ายุติธรรมของสินทรัพย์รวมที่ได้มา ซึ่งข้าพเจ้าได้ประเมินผลงานดังกล่าวแล้ว  อ่านสัญญาซื้อขายหุ้นและสอบถามผู้บริหารเพื่อทำความเข้าใจในข้อกำหนด เงื่อนไขต่าง ๆ และรายการที่เกิดขึ้น ประเมินความเหมาะสมของการจัดกลุ่มสินทรัพย์และกระบวนการการทดสอบการกระจุกตัว (the concentration test)ของผู้บริหาร ว่าเป็นไปตามหลักเกณฑ์การทดสอบการกระจุกตัวของมูลค่ายุติธรรมของสินทรัพย์รวมและถือว่าเป็นการได้มาซึ่งสินทรัพย์ ตามมาตรฐานการรายงานทางการเงินฉบับที่ 3  ประเมินความรู้ความสามารถ คุณสมบัติ และประสบการณ์ของผู้ประเมินอิสระซึ่งเป็นผู้เชี่ยวชาญที่กลุ่มกิจการใช้ ประเมินวิธีการประเมินมูลค่ายุติธรรมที่ผู้ประเมินอิสระใช้ว่าเป็นไปตามมาตรฐานการรายงานทางการเงินฉบับที่ 3  ทดสอบการคำนวณมูลค่ายุติธรรมของกลุ่มสินทรัพย์และประเมินความสมเหตุสมผลของข้อสมมติฐานสำคัญที่ผู้บริหารและผู้ประเมินอิสระใช้ ซึ่งประกอบด้วย ประมาณการราคาขายไฟฟ้าต่อหน่วย กำลังการผลิตของโรงไฟฟ้า รวมทั้งการเปรียบเทียบ ข้อสมมติฐานที่สำคัญกับสัญญาที่เกี่ยวข้องและแหล่งข้อมูลภายนอก ทดสอบความสมเหตุสมผลของอัตราคิดลดโดยการพิจารณาและเปรียบเทียบกับข้อมูลของบริษัทที่อยู่ในอุตสาหกรรมเดียวกัน ซึ่งสามารถอ้างอิงได้จากข้อมูลที่เปิดเผยโดยทั่วไป เพื่อประเมินว่าอัตราคิดลดที่กลุ่มกิจการใช้อยู่ในเกณฑ์ที่สามารถยอมรับได้  จากผลการปฏิบัติตามวิธีการดังกล่าว ข้าพเจ้าพบว่าวิธีการและ ข้อสมมติฐานที่สำคัญที่ผู้บริหารใช้ในการประเมินมูลค่ายุติธรรมของสินทรัพย์ และการทดสอบการกระจุกตัวของมูลค่ายุติธรรม ของสินทรัพย์รวม ตามหลักเกณฑ์ที่ระบุไว้ในมาตรฐานการรายงานทางการเงินฉบับที่ 3 มีความเหมาะสม |

|  |  |